Ugovor o poverljivosti
Ugovor je zaključen između sledećih ugovornih strana :
1. VD Digital Optima d.o.o. Beograd , sa sedištem u Beogradu , Makenzijeva 78 , registrovanog kod Agencije za privredne registre Republike Srbije , matični broj 92235781 ( “ Društvo ” ) , koga zastupa Nenad Protić , direktor i
2. Madronilan d.o.o. Beograd , sa sedištem u Beogradu , Pop Lukina 9 , registrovanog kod Agencije za privredne registre Republike Srbije , matični broj 90308976 ( “ Primalac ” ) , koga zastupa Vera Pavlović , direktor .
1. Poverljive informacije
1.1.
Društvo želi da otkrije Primaocu određene informacije koje se odnose na poslovanje Društva a u vezi sa nameravanim zaključenjem poslovne saradnje između Društva i Primaoca ( “ Cilj ” ) .
1.2.
Izraz „ Poverljive Informacije “ označava sve informacije ( bez obzira kako su zabeležene ili sačuvane ) koje se odnose na Cilj , koje su otkrivene ili učinjene dostupnim , bilo pre ili nakon datuma ovog ugovora ( u bilo kom obliku ili na bilo kom medijumu ) , direktno ili indirektno , od strane Društva Primaocu , a što uključuje , bez ograničenja , znanje i iskustvo ( know-how ) , ideje , koncepte , poslovnu praksu , dokumentaciju , prototipove , crteže , statističke podatke , šifre za softver , tehnologiju istraživanja i razvoja , podatke o troškovima , profitu ili o marži , druge finansijske podatke , informacije o klijentima , dobavljačima i zaposlenima , o marketingu , poslovnim planovima , poslovnim tajnama i o pravima intelektualne svojine .
1.3.
U vezi sa time što se Društvo saglasilo da otkrije Poverljive Informacije Primaocu , Primalac se obavezuje Društvu da :
a ) će čuvati Poverljive Informacije kao tajne i poverljive ;
b ) neće koristiti niti iskorišćavati Poverljive Informacije za bilo koje operativne , komercijalne ili druge svrhe , na bilo koji način , osim za ostvarenje ili u vezi sa Ciljem ;
c ) će otkriti Poverljive Informacije jedino u skladu sa odeljkom 2 ; ili na drugi način , ali uz pismenu saglasnost Društva i
d ) neće kopirati niti reprodukovati u bilo kom obliku niti pohranjivati kopije Poverljivih Informacija ( u štampanom , elektronskom ili u nekom drugom formatu ) , bez prethodne pismene saglasnosti Društva .
1.4.
Primalac garantuje da je sproveo sve tehničke i organizacione mere u cilju sprečavanja slučajnih grešaka , nepravilnog i nedozvoljenog prikupljanja , čuvanja , obrade , korišćenja , oštećenja , uništenja , kao i falsifikovanja i zloupotrebe Poverljivih Informacija .
1.5.
Primalac će čuvati Poverljive Informacije sa dužnom pažnjom , kao dobar privrednik , a u svakom slučaju sa ne manjim nivoom pažnje koju pokazuje prema svojim informacijama koje su slične osetljivosti i značaja .
2. Dozvoljeno otkrivanje
2.1.
Primalac može otkriti Poverljive Informacije svim svojim službenicima , zaposlenima , savetnicima , podugovaračima ili ugovaračima pod sledeća tri uslova , kumulativno : ( i ) da obezbedi da lice kome je Poverljiva Informacija otkrivena poštuje obaveze navedene u ovom ugovoru kao da je ta osoba Primalac ( ii ) da se Društvo saglasi sa otkrivanjem Poverljivih Informacija tom licu i da ( iii ) je tim licima potrebno da budu upoznati sa odgovarajućom Poverljivom Informacijom u vezi sa Ciljem .
2.2.
Primalac će biti solidarno odgovaran sa svim svojim službenicima , zaposlenima , savetnicima , podugovaračima ili ugovaračima kojima Poverljive Informacije budu otkrivene u skladu sa članom 2.1 , za svako kršenje od strane tih lica obaveza navedenih u članu 2.1.
2.3.
Primalac može otkriti Poverljive Informacije i to samo u najmanjoj mogućoj meri koju zahteva / zahtevaju :
a ) bilo koja naredba suda nadležne jurisdikcije ili bilo kog regulatornog , sudskog , državnog ili sličnog tela , kao i poreskog organa nadležne jurisdikcije ;
b ) zakoni ili propisi bilo koje države koja ima nadležnost nad njim ;
pod uslovom da Primalac obavesti Društvo pismenim putem čim to bude moguće nakon što sazna za svoju obavezu da otkrije Poverljivu Informaciju u skladu sa članom 2.3.
Primalac je obavezan da preduzme sve razumne i moguće mere da bi se obezbedila zaštita tajnosti Poverljivih Informacija u najvećoj mogućoj meri .
3. Ograničenja Obaveza
3.1.
Obaveze navedene u članu 1.3 se neće primenjivati , ili će prestati da se primenjuju , na Poverljive Informacije za koje Primalac može da pokaže , i to na razumno zadovoljstvo Društva :
a ) da te informacije jesu , ili su postale generalno dostupne u javnosti osim ako je to direktna ili indirektna posledica otkrivanja tih informacija od strane Primaoca suprotno ovom ugovoru ; ili
b ) su već bile poznate Primaocu na zakonom dozvoljen način , pre nego što ih je Društvo otkrilo ; ili
c ) da ih je Primalac primio od treće strane koja nije povezana sa Društvom i da ta treća strana nije pod bilo kakvom obavezom poverenja u vezi sa tom informacijom .
4. Povraćaj Poverljivih Informacija
4.1.
Ako to Društvo bude zahtevalo u bilo koje vreme , Primalac će bez odlaganja , a svakako ne kasnije od 5 dana nakon tog zahteva , uništiti ili vratiti Društvu ( u skladu sa zahtevom Društva ) , svu dokumentaciju i ostale zapise Poverljivih Informacija koje su dostavljene Primaocu ili koje je Primalac razvio , i to bez prava na zadržavanje kopija .
Ukoliko je Poverljiva Informacija sačuvana u elektronskom obliku , Primalac će trajno obrisati sve takve Poverljive Informacije iz svog kompjuterskog i komunikacionog sistema i uređaja koje koristi ( u meri u kojoj je tehnički moguće ) .
4.2.
Društvo može zahtevati od Primaoca potvrdu u pismenoj formi da je ispunio obaveze iz člana 4.1
5. Trajanje i Prestanak
5.1.
Bilo koja Strana može u bilo koje vreme obavestiti drugu Stranu u pismenoj formi o svojoj odluci da ne nastavi da bude uključena u ostvarivanje Cilja , ili da smatra da je Cilj ostvaren , ali to neće imati uticaja na ovaj ugovor i obaveze Primaoca .
5.2.
Obaveze Primaoca će se nastaviti tokom 20 godina od obaveštenja iz člana 5.1 iznad .
Nakon isteka 20 godina od obaveštenja iz člana 5.1 iznad , ovaj ugovor će prestati da proizvodi pravna dejstva .
6. Odgovornost za povrede
Primalac je dužan da naknadi Društvu celokupan iznos štete koju Društvo pretrpi kao rezultat povrede od strane Primaoca obaveza navedenih u ovom ugovoru , uključujući direktnu i indirektnu štetu , izgubljenu dobit , kao i troškove koje Društvo bude imalo u vezi sa otklanjanjem te štete ( uključujući ali ne i jedino , sudske troškove i advokatske naknade ) .
7. Ostale odredbe
7.1.
Strane su saglasne da Društvo ne daje nikakve garancije u vezi sa tačnošću i potpunošću Poverljivih Informacija .
7.2.
Primalac razume i prihvata da otkrivanje Poverljivih Informacija od strane Društva ne predstavlja niti implicira davanje licence niti bilo kog drugog prava intelektualne svojine Primaocu .
7.3.
Na ovaj ugovor se primenjuje pravo Republike Srbije , ne uključujući odredbe o sukobu zakona .
7.4.
Za sve sporove u vezi sa ovim ugovorom će biti nadležan sud u Beogradu .
7.5.
Sve izmene i dopune ovog ugovora će biti u pisanoj formi .
7.6.
Ovaj ugovor proizvodi pravna dejstva kada bude potpisan od obe Strane .
Datum : 17. 6. 2021.
Za Društvo :
________________________
Ime : Nenad Protić
Funkcija : direktor
Za Primaoca :
________________________
Ime : Vera Pavlović
Funkcija : direktor